钦定古今图书集成/明伦汇编/官常典/第671卷 > 西畴常言 > 《论进言》
## 钦定古今图书集成/明伦汇编/官常典/第671卷 > 西畴常言 > 《论进言》

君子之事君，当弥缝其阙而济其所不逮。汉武帝好
大喜功，方穷奢极靡，而公孙弘为相，乃以人主病不
广大为言，《孟子》所谓“逢君之恶”者欤。

齐国尝饥，孟子言于王而为之发棠。他日饥，齐人望
之，孟子忍不与复请，何也？孟子非有言责，而齐王本
无爱民之诚心，一请而偶从，亦觉其若蹈虎尾矣。彼
受牧者恝然立视，矧不在其位，而狃于数请，得不贻攘臂之诮哉？以孟子切于济民，且未免避远形迹，人
君不能舍己从人，则无望乎嘉言之罔伏也。